ফাতেমীয় খিলাফত
ফাতেমীয় খিলাফত (আরবি:ٱلْخِلَافَة ٱلْفَاطِمِيَّة, Al-Khilāfa al-Fāṭimiyya) হল খ্রিস্টীয় দশম থেকে দ্বাদশ শতাব্দী পর্যন্ত বিদ্যমান ইসমাইলি শিয়া খিলাফতীয় রাষ্ট্র। ফাতেমীয়রা, আরব বংশোদ্ভূত একটি রাজবংশ, মুহাম্মদের কন্যা ফাতিমা এবং তার স্বামী আলী ইবনে আবি তালিবের সাথে তাদের পূর্বপুরুষদের সন্ধান করে, যিনি প্রথম শিয়া ইমাম ছিলেন। এ রাষ্ট্র ইসমাইলি শিয়া মতবাদকে ধারণ করত এবং পূর্বে লোহিত সাগর থেকে শুরু করে পশ্চিমে আটলান্টিক মহাসাগরের উপকূল পর্যন্ত উত্তর আফ্রিকার বিস্তীর্ণ এলাকা রাষ্ট্রের অধীনস্থ ছিল। এটি তিউনিসিয়াকে ভিত্তি করে গড়ে উঠে। রাজবংশটি আফ্রিকার ভূমধ্যসাগরীয় উপকূল শাসন করত এবং মিসরকে রাষ্ট্রের কেন্দ্রবিন্দুতে পরিণত করে এবং উন্নতির সর্বোচ্চ সীমায় পৌছার পর এই রাষ্ট্রের অধীনে মাগরেব, সুদান, সিসিলি, লেভান্ট ও হেজাজ শাসিত হয়।